  Туспуктэм: vk.com (Конкурс в сфере этнографического туризма) Майя Бывальцева Кияса ёросысь куиськонъя «Луло сусо» фестиваль (0+) Этнографи туризмъя II огъяросси вожвылъяськонлэн «Лучшее этнографическое событие» номинацияз кыкетӥ инты басьтӥз. Конкурс Ханты-Мансийскын ортчиз, отчы кунлэн пӧртэм улосвылъёсысьтыз 73 ӵектосъёс пыриськизы. Со сярысь Удмуртиысь тӧролэн но кивалтэтлэн пресс-службазы ивортӥз. Уддядиысь (Карамас-Пельгаысь) Удмурт лулчебертъя центрысь ӧнерчиос фестивальзы, солэн азьланезлы луонлыкъёсыз сярысь веразы, со улсын кылдытэм панноосты возьматӥзы, пужыё куиськонъя мастер-класс ортчытӥзы. « Вуоно арын «Луло сусо» фестивалез эшшо паськытгес радъяны малпаськом. Удмурт лулчеберетъя центрын – кык площадка. Огаз куиськон мыноз, кыкетӥез фольклорлы сӥземын луоз. Программаез вашкала кырӟанъёсты быдэстӥсь Ӝакы апаез – Ольга Соловьёваез – буре ваёнлы сӥзём, со тодонлыкъёссэ егит кырӟасьёслы сётыны вуттӥз. Удмурт кырӟанъёсты, эктонъёсты возьматом, программа туристъёслы тунсыко луоз » Елена Белослудцева, Кияса ёросысь Уддяди гуртысь Удмурт лулчебертъя центрлэн кивалтӥсез Тодэ вайытом, «Луло сусо» фкстиваль туэ гудырикошконэ нырысьсэ ортчиз. Вить нунал ӵоже мылкыд карисьёс понна мастер-классъёс ортчытъязы, соосты черсыны, ыжгонэз инказь буёлъёсын буяны, куиськыны дышетӥзы. Ватсалом, азьвылгес Удмуртиысь кык фестивальёс Russian Event Awards (Рашн Эвент Авордс) калыккуспо премилэн Приволжск но Урал округъёсъя люкетэзлэн лауреатъёсыз луизы.  Тегъёс: фестиваль вожвылъяськон куиськон Кияса Удмуртия  